
REFERAT DE APROBARE A PROIECTULUI DE HOTARÂRE
privind atribuirea în folosință gratuită a spațiului cu altă destinație din Timișoara str.Iuliu Maniu nr.11, ap.1, către ASOCIAȚIA VICTORIA A LUPTĂTORILOR ÎN REVOLUȚIE și FUNDAȚIA NAȚIONALĂ A REVOLUȚIEI DIN DECEMBRIE 1989 și încheierea contractului de dare în folosință gratuită
           
           
	Prin cererea înregistrată cu nr. CT2022-000125/11.01.2021, Asociația “Victoria” a Luptătorilor în Revoluție și Fundația Națională a Revoluției din Decembrie 1989, solicită atribuirea în folosință gratuită a spațiului din Timișoara, Bd. Iuliu Maniu, nr.11,AP.1, deținut prin contractul de închiriere nr. 1462/2004 și prelungit prin actul adițional nr. 6/15.12.2021, având în vedere noile prevederi din Legea nr.242 din 08.10.2021 pentru modificarea și completarea Legii recunoștinței pentru victoria Revoluției Române din decembrie 1989, pentru revolta muncitorească anticomunistă de la Brașov din noiembrie 1987 și pentru revolta muncitorească anticomunistă din valea Jiului – Lupeni – august 1977 nr. 341/2004, prin care la art.13, alin (4) se arată că "Sediile asociațiilor, ligilor, organizațiilor, cluburilor și fundațiilor revoluționarilor constituite până la data de 31 decembrie 1990, aflate în proprietatea statului sau a unităților administrativ – teritoriale și pentru care există un contract de închiriere la data intrării în vigoare a prezentei legi, se transmit în folosință gratuită a acestora, pe durata existenței, iar sediile asociațiilor, ligilor, organizațiilor, cluburilor și fundațiilor revoluționarilor constituite după această dată, până la data de 31 decembrie 1992, precum și sediile federațiilor și uniunilor naționale de revoluționari constituite până la data de 31 decembrie 2003 vor avea același regim juridic prevăzut pentru sediile partidelor politice."
	Solicitarea înregistrată cu nr. CT2022-125/11.01.2022, a fost analizată în ședința din data de 19.01.2022  a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr. 122/13.04.2021.
	În urma celor prezentate, comisia a hotărât atribuirea directă în folosință gratuită pe o perioadă de 3 ani către Asociația “Victoria” a Luptătorilor în Revoluție și Fundația Națională a Revoluției din Decembrie 1989, conform Legii nr. 242 /2021 pentru modificarea şi completarea Legii recunoştinţei pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 nr. 341/2004.
	În conformitate cu  art.129 alin.(1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale apreciem că Proiectul de hotărâre privind atribuirea în folosință gratuită a spațiului cu altă destinație din Timișoara str.Iuliu Maniu nr.11, ap.1, în suprafață totală de 153,30 mp., înscris în CF nr. 403739-C1-U9 Timișoara (CF vechi 15358), nr. cadastral 403739-C1-U9, nr.topografic 16868-16869/1/I, proprietar Statul Român în administrarea operativă a ICRAL Timișoara, către ASOCIAȚIA VICTORIA A LUPTĂTORILOR ÎN REVOLUȚIE și FUNDAȚIA NAȚIONALĂ A REVOLUȚIEI DIN DECEMBRIE 1989 și încheierea contractului de dare în folosință gratuită, pe o perioadă de 3 ani, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

